കുടിവെള്ള പൈപ്പ് പൊട്ടല് തുടര്ക്കഥ ആരോട് പറയാന്, ആര് കേള്ക്കാന് ... മലയിന്കീഴ്: മലയിന്കീഴ് ഊരൂട്ടമ്ബലം റോഡില് അണപ്പാട് പാലത്തിന് സമീപം കുടിവെള്ള പൈപ്പ് പൊട്ടുന്നത് പതിവാകുന്നു. കഴിഞ്ഞദിവസം പൈപ്പ് പൊട്ടിയതിനെ തുടര്ന്ന് അടുത്തുള്ള ഭുവനചന്ദ്രന്നായരുടെ കടയില് ജനറല് സ്റ്റോര് വെള്ളം കയറി ലക്ഷക്കണക്കിന് രൂപയുടെ നാശനഷ്ടമുണ്ടായി. ഇന്നലെ രാവിലെ 7ഓടെയാണ് സംഭവം. കടയില് ഷട്ടറുണ്ടെങ്കിലും അകത്ത് വെള്ളം കുത്തിയൊലിച്ച് ഇറങ്ങുകയായിരുന്നു. വിവരം വാട്ടര് അതോറിട്ടിയെ അറിയിച്ചെങ്കിലും കരാറുകാരെത്തി പൈപ്പ് അടച്ചപ്പോഴേക്കും കടയ്ക്കുള്ളില് വെള്ളം നിറഞ്ഞിരുന്നു. രണ്ട് മാസം മുമ്ബും ഈ ഭാഗത്ത് പൈപ്പ് പൊട്ടിയിരുന്നു. പൈപ്പ് ഒട്ടിക്കലിലെ അപാകതയാണ് കാരണമെന്നാണ് നാട്ടുകാരുടെ പരാതി. ചോര്ച്ച അടയ്ക്കുന്നിടത്തെല്ലാം വീണ്ടും പൈപ്പ് പൊട്ടി വെള്ളം പാഴാകുന്നുണ്ടെന്നാണ് നാട്ടുകാര് പറയുന്നത്. മലയിന്കീഴ് സബ് ട്രഷറിക്ക് സമീപത്തെ പ്രധാന റോഡില് പൈപ്പ് പൊട്ടി കുടിവെള്ളം പാഴാകാന് തുടങ്ങിയിട്ട് മാസങ്ങളായി. മലയിന്കീഴ് പേയാട് റോഡില് ട്രഷറി റോഡ് ആരംഭിക്കുന്നിടത്താണ് കുടിവെള്ളം പാഴാകുന്നത്. ഇക്കാര്യം വാട്ടര് അതോറിട്ടി അധികൃതര് സ്ഥിരീകരിച്ചിട്ടുണ്ടെങ്കിലും പ്രശ്നപരിഹാരം മാത്രമുണ്ടായിട്ടില്ല. പൈപ്പ് പൊട്ടല് കാരണം രാവിലെ ഇതുവഴി കടന്നുപോകുന്നവരും ഏറെ ബുദ്ധിമുട്ട് അനുഭവിക്കുകയാണ്. മലയിന്കീഴ്, വിളവൂര്ക്കല്, മാറനല്ലൂര്, വിളപ്പില്, പഞ്ചായത്ത് പ്രദേശങ്ങളില് കുടിവെള്ളത്തിനായി ജനങ്ങള് ബുദ്ധിമുട്ടുമ്ബോഴും പൈപ്പ് വെള്ളം ലഭ്യമാകാത്ത സ്ഥിതിയാണ്. പൈപ്പിലൂടെ കുടിവെള്ളം കിട്ടാനില്ലെങ്കിലും പൈപ്പ് പൊട്ടി കുടിവെള്ളം പാഴാകുന്നത് വ്യാപകമായിട്ടുണ്ട്. കുടിവെള്ള ക്ഷാമത്തിന് അടിയന്തര പരിഹാരമുണ്ടാക്കണമെന്നാണ് നാട്ടുകാരുടെ ആവശ്യം. ദുരിതത്തിലായി ജനങ്ങള് മലയിന്കീഴ്, തച്ചോട്ടുകുന്ന്, തറട്ടവിള, ശാന്തുമൂല, ആല്ത്തറ, പാലോട്ടുവിള, കരിപ്പൂര്, തച്ചോട്ടുകാവ് എന്നീ മലയിന്കീഴ് പഞ്ചായത്ത് പ്രദേശങ്ങളിലും ഊരൂട്ടമ്ബലം, പോങ്ങുംമൂട്, ചീനിവിള, അരുമാളൂര്, പ്ലാവിള, കണ്ടള, കരിങ്കല്, തൂങ്ങാംപാറ, മാവുവിള എന്നീ മാറനല്ലൂര് പഞ്ചായത്ത് പ്രദേശങ്ങളിലും കാളിപ്പാറ എന്നിവിടങ്ങളില് നിന്നാണ് കുടിവെള്ളമെത്തുന്നത്. എന്നാല് വിളവൂര്ക്കല്, വിളപ്പില് ഗ്രാമ പഞ്ചായത്തുകളില് മങ്കാട്ടുകടവ്, വെള്ളൈക്കടവ് പമ്ബിംഗ് സ്റ്റേഷനുകളില് നിന്നാണ് കുടിവെള്ളമെത്തേണ്ടത്. വിളവൂര്ക്കല് പഞ്ചായത്തിലെ ചൂഴാറ്റുകോട്ട കുടിവെള്ള പദ്ധതി പ്രദേശത്ത് ജനപ്രതിനിധികളും നാട്ടുകാരും ചേര്ന്ന് പലതവണ സമരം ചെയ്തെങ്കിലും ഇപ്പോഴും കുടിവെള്ളക്ഷാമത്തിന് അറുതി വന്നിട്ടില്ല. കുടിവെള്ളമില്ലാത്തതിനാല് പല ഹോട്ടലുകളും പ്രവര്ത്തിക്കുന്നില്ലെന്നതാണ് യാഥാര്ത്ഥ്യം. പ്രദേശത്തെ പ്രധാന കുടിവെള്ള പദ്ധതികള് 3